Istraga o neidentifikovanim letećim objektima u SAD
Neidentifikovani leteći objekti uzbudjuju deo američke javnosti još od vremena kada je čovek po imenu Kenet Arnold izjavio da je video 
U to vreme, daleke 1947. godine, ovorilo se o letećim tanjirima. Milioni ljudi smatraju da se radi o praznoverju, ali činjenica je da su Američke vazduhoplovne snage sve do 1969. godine aktivno istraživale te pojave pod šifrovanim imenom ”Projekat plava knjiga.“ Animacija koju posmatrate napravljena je na osnovu priča očevidaca: Tokom noći, 24. oktobra 1968., u vazduhoplovnoj bazi Mino, u Severnoj Dakoti, vodnik Majk O’Konor poslat je da obavi manju popravku na jednom od raketnih lansera. ”Skrenuli smo s puta i približavali se lanseru kada sam krajičkom oka spazio nešto za šta sam najpre pomislio da je traktorski far. Ali svetlo je bilo veoma jako. Dok smo se približavali, taj objekat kao da se izdigao nad tlom i pratio nas niz put sve do raketnog lansera.“ Kontrolni toranj poslao je jedan B-52 da ispita. Njegov navigator, kapetan Patrik MekKeslin zapazio je neki objekat na ekranu svog radara. ”Signal je najpre bio slab, a zatim jak, sa desne strane aviona, udaljen oko pet kilometara. U tom trenutku tražio sam od radarskog tehničara da uključi kameru koja snima sve što se vidi na radarskom ekranu.“ Snimci radarskog ekrana pokazuju neki objekat koji je leteo paralelno sa bombarderom. Kapetan Brad Ranjon, prvi je primetio svetleće telo kako lebdi blizu površine zemlje: ”Kada se ovako nešto dogadja vreme kao da stane. Video sam metalni cilindar spojen sa delom u obliku polumeseca, koji je delovao kao komandni centar. U tom trenutku bio sam prilično siguran da vidim neki strani svemirski brod, nešto što je došlo sa neke druge planete.“ Prema Projektu plava knjiga, posada bombardera B52 i 16 očevidaca na zemlji izjavili su da su videli neidentifikovani leteći predmet. Ali u zaključnom izveštaju Plave knjige, kaže se da su svi oni zapravo videli zvezde.